##  Asistent medical debutant (1 post) –

##  Cabinet Urologie - Ambulatoriul Integrat

##  Spitalul Clinic CF nr. 2 Bucuresti

Spitalul Clinic CF nr. 2 Bucuresti organizează concurs pentru ocuparea pe perioadă nedeterminată a unei funcții contractuale vacante de asistent medical debutant (1 post) in Cabinet Urologie – Ambulatoriul Integrat.

Pentru a ocupa un post contractual vacant sau temporar vacant candidații trebuie să îndeplinească următoarele condiții generale, conform art. 3 al Regulamentului-cadru aprobat prin Hotărârea Guvernului nr. 286 din 23 martie 2011, cu modificările și completările ulterioare:

* a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
* b) cunoaște limba română, scris și vorbit;
* c) are vârsta minimă reglementată de prevederile legale;
* d) are capacitate deplină de exercițiu;
* e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
* f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
* g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

Condiţiile specifice necesare în vederea participării la concurs şi a ocupării funcției contractuale sunt:

* diploma de bacalaureat
* - absolvent studii medii/postliceale de specialitate
* - fara vechime in specialitate
* - Cunostinte operare PC

Concursul se va organiza conform calendarului următor:

* 11 martie 2022 , ora 13.00 termenul limită pentru depunerea dosarelor;
* 22 martie 2022, ora 10:00: proba scrisă;
* 24 martie 2022, ora 10:00: proba interviu.

Bibliografia necesară în vederea susţinerii concursului poate fi parcursă aici.

TEMATICĂ
PENTRU OCUPAREA PRIN CONCURS A POSTULUI VACANT ASISTENT MEDICAL GENERALIST DEBUTANT

AMBULATORIUL INTEGRAT AL SPITALULUI CLINIC CF 2 BUCUREŞTI

CABINET UROLOGIE

1.Nevoile fundamentale
2.Administrarea medicamentelor
3.Determinarea grupelor de sânge
4.Transfuzia de sânge
5.Pregătirea preoperatorie
6.Supravegherea postoperatorie şi îngrijirile acordate pacienţilor operaţi
7.Pregătirea pacientului pentru explorări radiologice
8.Pregătirea pacientului pentru explorări endoscopice
9.Sondaje, spălaturi, clisme
10.Puncţia, biopsia
11.Recoltarea produselor biologice şi patologice
12.Urgenţe medico-chirurgicale
13.Constante biologice ale analizelor de laborator
14.Reguli generale de practică a dezinfecţiei şi a dezinfectantelor
15.Sterilizarea
16.Atribuţiile asistenţei medicale în activitatea de prevenire şi combatere a infecţiilor nosocomiale în
unităţile sanitare
17.Precauţiuni universale
18.Consimţământul pacientului privind intervenţia medicală
19.Exercitarea profesiei de asistent medical -dispozitii generale
20.Dezinfecţia prin mijloace fizice şi chimice .

BIBLIOGRAFIE

1.Tehnici de evaluare şi îngrijiri acordate de asistenţi medicali.Ghid de nursing, Lucreţia Titirica-Viata Medicală Românească, 2005
2.Urgente medico-chirurgicale, Sinteze, Lucreţia Titirica, Editura Medicală, Bucureşti,2006
3.Îngrijiri speciale acordate pacienţilor de către asistenţii medicali, Lucreţia Titirica, Editura Viaţa Medicală Românească 2008
4.Ghid de Nursing cu tehnici de evaluare şi îngrijiri corespunzătoare nevoilor fundamentale, Lucreţia Titirica, Editura Viaţa Medicală Românească, 2008
5.OUG 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea OAMGMAMR
6.OMS nr.261/06.02.2007, pentru aprobarea Normelor tehnice privind curăţarea, dezinfecţia şi sterilizarea în unităţile sanitare
7.OMS nr.1266/2012 pentru aprobarea Normelor tehnice privind gestionarea deşeurilor rezultate din activităţile medicale şi a Metodologiei de culegere a datelor pentru baza naţională de date privind deşeurile rezultate din activităţi medicale
8.Legea nr.46/2003 privind drepturile pacientului
9.OMS nr.916/2006 privind prevenirea şi combaterea infecţiilor nosocomiale în unităţile sanitare
10.OMS nr.1142/2016 privind aprobarea procedurilor de practică pentru asistenţii medicali generalist, cu modificările şi completările ulterioare.

Conform art. 6 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:

1. cererea de înscriere la concurs adresată conducătorului autorității sau instituției publice organizatoare;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
4. carnetul de muncă sau, după caz, adeverințele care atestă vechimea în muncă, în meserie și/sau în specialitatea studiilor, în copie;
5. cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
6. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
7. curriculum vitae
8. chitanta plata 50 lei

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

Detalii privind condiţiile specifice şi bibliografia de concurs sunt disponibile accesând www spcf2.ro Relatii suplimentare la sediul Spitalului Clinic CF nr. 2 Bucuresti, B-dul Marasti nr. 63, sector 1.